stanford-oval/wikipedia huggingface dataset:
אלכס באומן
ביוגרפיה > אירוע השיא

בשנת 1984 עבר באומן משבר משפחתי קשה, לאחר שאביו נפטר מסיבוכים של מחלת הסוכרת ואחיו, רומן, שם קץ לחייו. למרות זאת הוא הגיע לאולימפיאדת לוס אנג'לס (1984) חדור מוטיבציה ורצון להגשים את חלומו. הוא התייצב למשימה כשיאן עולם. בטקס הפתיחה זכה באומן לשאת את הדגל הקנדי. בתחרויות עצמן זכה באומן בשתי מדליות זהב ובשני שיאי עולם חדשים. ב-200 מטר מעורב אישי בתוצאה של 2:01.42 דקות, לפני פאבלו מוראלס מארצות הברית (2:03.05 דקות) וניל קוקרן מבריטניה (2:04.38 דקות). בשלב המוקדמות קבע באומן שיא אולימפי חדש בתוצאה של 2:03.60 דקות. ב-400 מטר מעורב אישי בתוצאה של 4:17.41 דקות, לפני שיאן העולם הקודם ריקרדו פראדו (4:18.45 דקות), רוב וודהאוז מאוסטרליה (4:20.50 דקות) וג'סי ואסאלו שיאן העולם בעבר (4:21.46 דקות). בנוסף, הוא סיים במקום ה-17 ב-200 מטר חופשי בתוצאה של 1:51.76 דקות. במסגרת משחי השליחים סיים באומן במקום החמישי ב-4x200 מטר חופשי בתוצאה של 7:26.51 דקות, המנצחים היו שחייני נבחרת ארצות הברית שקבעו שיא עולם חדש (7:15.69 דקות) שניהלו קרב מרתק עם הגרמנים (7:15.73 דקות) ובמקום השביעי ב-4x100 מטר חופשי בתוצאה של 3:24.70 דקות, האמריקאיים ניצחו בתוצאה של 3:19.03 דקות.
במשחקי חבר העמים שנערכו באדינבורו, סקוטלנד בשנת 1982 זכה באומן ב-3 מדליות זהב. ב-200 מטר מעורב אישי בתוצאה של 2:01.80 דקות, לפני רוב וודהאוז (2:04.19 דקות) וניל קוקרן מסקוטלנד (2:04.34 דקות). ב-400 מטר מעורב אישי בתוצאה של 4:18.29 דקות, לפני וודהאוז (4:22.51 דקות) וסטיב פולטר (4:24.71 דקות). ב-4x100 מטר מעורב בתוצאה של 3:44.0 דקות, לפני אנגליה (3:44.85 דקות) ואוסטרליה (3:45.86 דקות).
שבועיים מאוחר יותר, באליפות העולם בשחייה שנערכה במדריד, ספרד באומן לא הצליח לממש את יכולתו, העייפות שצבר השפיעה עליו. הוא זכה במדליית כסף ב-200 מטר מעורב אישי בתוצאה של 2:02.34 דקות, אחרי הכוכב העולה החדש תמאש דארני מהונגריה (2:01.57 דקות) ששחה 15 מאיות השנייה לאט משיאו העולמי של באומן. שלישי היה ואדים יארושצ'וק מברית המועצות (2:02.61 דקות). מדליית ארד ב-400 מטר מעורב אישי בתוצאה של 4:22.58 דקות, אחרי דארני (4:18.98 דקות) ויארושצ'וק (4:22.03 דקות).
באליפות הפאן פסיפיק בשחייה שנערכה בבריזביין בשנת 1987 זכה באומן בשתי מדליות. מדליית כסף ב-200 מטר מעורב אישי בתוצאה של 2:02.50 דקות, מאית השנייה לאט מהשחיין העולה דייוויד וורטון מארצות הברית (2:02.49 דקות) ולפני מוראלס (2:03.31 דקות). מדליית ארד ב-400 מטר מעורב אישי בתוצאה של 4:18.46 דקות אחרי המנצח וורטון שקבע שיא עולם חדש (שיפור לשיאו של באומן) 4:16.12 דקות ווודהאוז (4:18.05 דקות).
לאחר פרישתו משחייה תחרותית בשנת 1987 שימש באומן כפרשן ספורט של רשת CBC לאולימפיאדת סיאול (1988).
עד שנת 1991 אימן באומן שחייה בעיר מגוריו. לאחר מכן הוא עבר לאוסטרליה עם רעייתו השחיינית טרייסי טגרט שאותה הכיר במשחקי חבר העמים ב-1982. הוא המשיך בלימודיו באוניברסיטת קווינסלנד. הוא ניהל תוכניות ספורט של האקדמיה לספורט של קווינסלנד בשנים 1996 ו-1997. בשנת 1999 נבחר לוועד הספורט של קווינסלנד. במשך השנים, ביקר באומן קשות את הוועד האולימפי הקנדי וניהולו. לשיא הגיעו הדברים לאחר ההישגים הדלים של קנדה באולימפיאדת סידני (2000) ואולימפיאדת אתונה (2004). בינואר 2007 החל לכהן כראש התוכנית האולימפית הקנדית.
תארים

בסך הכל קבע באומן 10 שיאי עולם, 5 שיאים ב-200 מטר מעורב אישי ו-5 שיאים ב-400 מטר מעורב אישי. הוא זכה ב-34 תוארי אליפות קנדה, 32 שיאים לאומיים ו-5 מדליות זהב במשחקי חבר העמים.
באומן זכה בתואר שחיין השנה בעולם ב-1981 ו-1984.
בשנת 1984 זכה באומן בתואר ספורטאי השנה בקנדה.
לאחר המשחקים האולימפיים זכה באומן באות מסדר קנדה.
בשנת 1992 זכה באומן להיכלל בהיכל התהילה הבינלאומי של השחייה.
הערות שוליים

↑  PAN AMERICAN GAMES - SWIMMING AND DIVING, באתר gbrathletics
↑  COMMONWEALTH GAMES MEDALLISTS - SWIMMING AND DIVING (MEN)‎, באתר gbrathletics
↑  ALEX BAUMANN (CAN) - 1992 Honor Swimmer, באתר International Swimming Hall of Fame
אנדרוס וארניק

אנדרוס וארניק (באסטונית: Andrus Värnik; נולד ב-27 בספטמבר 1977) הוא אתלט עבר אסטוני, אלוף עולם (הלסינקי 2005) בהטלת כידון.
ביוגרפיה

וארניק נולד באנטסלה שבאסטוניה.
ביוגרפיה > 2000

באולימפיאדת סידני שנערכה בספטמבר סיים במקום 15 בהטלת כידון בתוצאה של 81.34 מטר.
ביוגרפיה > 2002

באליפות אירופה שנערכה במינכן שבגרמניה באוגוסט סיים במקום 21 בהטלת כידון בתוצאה של 75.66 מטר.
ביוגרפיה > 2003 > סגן אלוף עולם

באליפות העולם שנערכה בפריז שבצרפת באוגוסט זכה במדליית כסף בהטלת כידון בתוצאה של 85.17 מטר, אחרי סרגיי מקארוב מרוסיה (85.44 מטר) ולפני בוריס הנרי מגרמניה (84.74 מטר).
ביוגרפיה > 2004

באולימפיאדת אתונה שנערכה באוגוסט סיים במקום שישי בהטלת כידון בתוצאה של 83.25 מטר.
ביוגרפיה > 2005 > אלוף עולם

באליפות העולם שנערכה בהלסינקי שבפינלנד באוגוסט זכה במדליית זהב בהטלת כידון בתוצאה של 87.17 מטר, אנדריאס תורקילדסן מנורווגיה (86.18 מטר) וסרגיי מקארוב (83.54 מטר).
ביוגרפיה > 2007

באליפות העולם שנערכה באוסקה שביפן באוגוסט-ספטמבר סיים במקום 23 בהטלת כידון בתוצאה של 75.96 מטר.
חיים אישיים

בשנת 2007 השתתף בגרסה האסטונית של רוקדים עם כוכבים (אנ').
ב-16 בינואר 2020 נתפס כשהוא נוהג בשכרות בטאלין. רישיונו נשלל לארבעה חודשים והוא נקנס ב-12,000 קרון אסטוני.
שיאים אישיים

הטלת כידון: 87.83 מטר (2003), שיא אסטוניה
הערות שוליים

↑  Andrus Värnik purupurjus autoroolis, Elu24, ‏2010-05-11 (באסטונית)
| --- | --- |
בקרת זהויות :  World Athletics: 14181263
בניין פישר (שיקגו)

ערך זה עוסק בבניין בשיקגו. אם התכוונתם לבניין בדטרויט, ראו .
| --- | --- |

הרכבת העילית של שיקגו דחוסה בין בניין פישר לבניין המושבה הישנה
 מידע כללי
 סוג:  בניין משרדים 
 שימוש:  מגורים
 כתובת:  שיקגו, אילינוי
 מיקום:  שיקגו 
 מדינה:  ארצות הברית
 הקמה ובנייה
 תקופת הבנייה:  1895–1896
 אדריכל:  ד. ה. ברנהם ושות' 
 סגנון אדריכלי:  אסכולת שיקגו (אדריכלות) 
 
 קואורדינטות:  41°52′37″N 87°37′44″W﻿ / ﻿41.877022°N 87.628892°W﻿ / 41.877022; -87.628892
  (למפת שיקגו מוגדלת) בניין פישר(למפת שיקגו רגילה) בניין פישר
 
בניין פישר (באנגלית: Fisher Building) הוא גורד שחקים נאו-גותי בן 20 קומות, המתנשא לגובה של 84 מטרים וממוקם ברחוב דרום דיארבורן 343 באזור הקהילה של הלופ בשיקגו. הבניין תוכנן על ידי משרד האדריכלים (אנ') ד. ה. ברנהם ושות', בהזמנת איל הנייר לוציוס פישר. הבניין המקורי הושלם בשנת 1896 וקיבל תוספת מאוחרת יותר ב-1907.
היסטוריה

עם השלמתו, היה אחד משני בניינים בשיקגו בני 18 קומות ומעלה - השני היה בית הבונים החופשיים (בן 21 קומות). נכון להיום, בניין פישר הוא הבניין העתיק ביותר בן 18 הקומות בשיקגו שלא נהרס. בית הבונים החופשיים, על אף שהיה גבוה וישן יותר, נהרס ב-1939.
המבנה המקורי תוכנן על ידי צ'ארלס אטווד (אנ') ממשרד ד. ה. ברנהם ושות'. בשנת 1906, תוספת בצדו הצפוני של המבנה הגביה אותו מ-18 קומות ל-20 קומות. עובד לשעבר של חברת ברנהם, פיטר ג'יי ובר, תכנן ופיקח על תוספת הבניין שהושלמה ב-1907.
בניין פישר כולל גילופי טרקוטה של יצורי מים שונים כולל דגים וסרטנים. בנוסף, ישנם נשרים, דרקונים ויצורים מיתיים המתוארים גם הם על החזית.
בקומה הראשונה והשנייה חנויות מסחריות ודירות בקומות 3–20.
הערות שוליים

1 2  "Fisher Building". Emporis.com. 2007. Archived from the original on February 24, 2007. Retrieved May 7, 2007.
↑  Schaffer, Kristen (2003). Daniel H. Burnham: Visionary Architect and Planner. p. 91. ISBN 0-8478-2533-7.
↑  Sinkevitch, Alice; Petersen, Laurie McGovern (January 1, 2004). AIA Guide to Chicago. Houghton Mifflin Harcourt. ISBN 0156029081.
↑  "Fisher Building". City of Chicago Department of Planning and Development, Landmarks Division. 2003. Archived from the original on May 2, 2007. Retrieved May 7, 2007.
בוסמן דלו

| --- | --- |

בוסמן דלו, 2024
 לידה:  31 באוגוסט 1998 (בן 26) ארצות הברית פורט סלרנו, פלורידה, ארצות הברית
 שם לידה:  דבנטה מקרירי
 מוקד פעילות:  ארצות הברית 
 תקופת הפעילות:  מ-2019
 עיסוק:  ראפר
 סוגה:  מוזיקת היפ הופ
 שפה מועדפת:  אנגלית אפרו־אמריקנית 
 חברת תקליטים:  אלמו
 www.bossmandlow.com
 
דבנטה מקרירי (באנגלית: Devante McCreary; נולד ב-31 באוגוסט 1998), הידוע בשם הבמה בוסמן דלו (באנגלית: BossMan Dlow), הוא ראפר אמריקאי.
ביוגרפיה

מקרירי נולד ב-31 באוגוסט 1998 בפורט סלרנו (אנ'), פלורידה, שם גם גדל. אביו עובד כנהג משאית ויש לו אח אחד בשם טורי, שמקרירי אמר שנתן לו השראה לעסוק במוזיקה. הוא החל לעסוק בראפ בשנת 2019 בתור בוסמן דלו לפני שריצה זמן קצר בכלא המחוזי באשמת מכירה והחזקת קוקאין. המוזיקה שלו זכתה לראשונה לפופולריות בטלהסי לפני שהתפשטה לחלקים אחרים של פלורידה.
בוסמן דלו הוציא את מיקסטייפ הבכורה שלו Too Slippery בינואר 2023 וזכה לפופולריות בטיקטוק. הוא חתם על חוזה תקליטים עם חברת אלמו רקורדס בקיץ 2023, שהוציאה מחדש את "Too Slippery" בתור "2 Slippery" בדצמבר 2023. הסינגל שלו "Get in with Me" (אנ'), שבוצע במקור כפריסטיי בסדרה Creepin Through the Streetz המבוססת על ג'קסונוויל, יצא דרך אלמו רקורדס בינואר 2024. עד מהרה הוא הפך לפופולרי באינסטגרם ובטיקטוק - במיוחד עקב סכסוך בין בת זוגו לשעבר של ריק רוס, טיה קמפ, לבין בתו, טוי רוברטס, שבמהלכו פרסמה קמפ סרטון באמצעות השיר - ולאחר מכן נכנס ל מצעד שירי ה-R&B/היפ-הופ ולבילבורד הוט 100 בחודש הבא. הוא הגיע למקום ה-49 בהוט 100 לאחר שבילה חמישה שבועות במצעד. הסינגל שלו "Mr Pot Scraper" יצא בפברואר של אותה שנה וגם הפך פופולרי. המיקסטייפ השלישי של בוסמן דלו, Mr Beat the Road, יצא ב-15 במרץ 2024, עם הסינגלים "Get in with Me",‏ "Mr Pot Scraper" ו-"Piss Me Off". רמיקס לשירו "Finesse", מתוך המיקסטייפ שלו 2 Slippery, עם הראפרית גלורילה יצא מאוחר יותר באותו החודש.
סגנון מוזיקלי

בוסמן דלו ציין את ויז קאליפה, יו גוטי, ג'יזי, ליל ויין ופיוצ'ר כהשפעותיו המוזיקליות. הוא תיאר את שיריו כ"מוזיקת מוטיבציה".
דיסקוגרפיה > מיקסטייפים

| שם | פרטי האלבום | מיקומי שיא> ארצות הברית  | מיקומי שיא> ארצות הברית R&B/היפ-הופ |
| --- | --- | --- | --- |
| Too Slippery |  יצא לאור: 1 בינואר 2023  חברת תקליטים: הוצאה עצמית | — | — |
| 2 Slippery |  יצא לאור: 20 בדצמבר 2023  חברת תקליטים: אלמו רקורדס | 179 | — |
| Mr Beat the Road |  יצא לאור: 15 במרץ 2024  חברת תקליטים: אלמו | 20 | 7 |
דיסקוגרפיה > סינגלים

| שם | שנה | אלבום | מיקומי שיא> ארצות הברית | מיקומי שיא> ארצות הבריתR&B/היפ-הופ | מיקומי שיא> ארצות הבריתקצבי |
| --- | --- | --- | --- | --- | --- |
| "Bag Right" | 2020 | סינגל ללא אלבום | — | — | — |
| "I Aint Going Broke" | 2020 | סינגל ללא אלבום | — | — | — |
| "Turnt" | 2020 | סינגל ללא אלבום | — | — | — |
| "Chemistry" | 2020 | סינגל ללא אלבום | — | — | — |
| "Same 24" | 2021 | סינגל ללא אלבום | — | — | — |
| "Dat Part" | 2021 | סינגל ללא אלבום | — | — | — |
| "Do Numbers" | 2021 | סינגל ללא אלבום | — | — | — |
| "Grammy" | 2021 | סינגל ללא אלבום | — | — | — |
| "Get Paid" | 2021 | סינגל ללא אלבום | — | — | — |
| "Goat-ified" | 2021 | סינגל ללא אלבום | — | — | — |
| "Gucci" | 2022 | סינגל ללא אלבום | — | — | — |
| "Pressin Freestyle" | 2022 | סינגל ללא אלבום | — | — | — |
| "Trust" | 2022 | סינגל ללא אלבום | — | — | — |
| "Aye Yea" | 2022 | Too Slippery | — | — | — |
| "Cookie Jar" | 2023 | סינגל ללא אלבום | — | — | — |
| "Biker" | 2023 | סינגל ללא אלבום | — | — | — |
| "Flat" | 2023 | סינגל ללא אלבום | — | — | — |
| "Big One" | 2023 | סינגל ללא אלבום | — | — | — |
| "Phil Jackson" | 2023 | 2 Slippery | — | — | — |
| "I'm Him" | 2023 | סינגל ללא אלבום | — | — | — |
| "Real Trapper" | 2023 | סינגל ללא אלבום | — | — | — |
| "The Biggest" (בהשתתפות YTB Fatt) | 2023 | סינגל ללא אלבום | — | — | — |
| "Get in with Me" | 2024 | Mr Beat the Road | 49 | 16 | 26 |
| "Mr Pot Scraper" | 2024 | Mr Beat the Road | 93 | 33 | — |
| "Come Here" (בהשתתפות סקסי רד) | 2024 | Mr Beat the Road | — | — | — |
| "Finesse" (בהשתתפות גלורילה) | 2024 | סינגל ללא אלבום | — | 37 | — |
| "SportsCenter" | 2024 | סינגל ללא אלבום | — | 34 | — |
דיסקוגרפיה > שירים אחרים במצעדים

| שם | שנה | אלבום | מיקומי שיא> ארצות הבריתמתחת | מיקומי שיא> ארצות הבריתR&B/היפ-הופ |
| --- | --- | --- | --- | --- |
| "Talk My Shit" | 2024 | Mr Beat the Road | 7 | 50 |
ביאורים

↑  "Finesse" לא נכנס לבילבורד הוט 100, אבל הגיע למקום הראשון במצעד השירים מתחת להוט 100.
↑  "SportsCenter" לא נכנס לבילבורד הוט 100, אבל הגיע למקום ה-19 במצעד השירים מתחת להוט 100.
הערות שוליים

↑  TiVo Staff. "BossMan Dlow Biography". AllMusic. נבדק ב-1 באפריל 2024. {{cite web}}:  (עזרה)
↑  Okon, Wongo (22 בפברואר 2024). "UM 20: Bossman Dlow's 'Get In With Me' Is The Motivational Music We Need". Uproxx. נבדק ב-1 באפריל 2024. {{cite web}}:  (עזרה)
1 2  Ech, Joey (29 במרץ 2024). "The Break Presents - BossMan Dlow". XXL. נבדק ב-1 באפריל 2024. {{cite web}}:  (עזרה)
↑  Williams, Aaron (13 בפברואר 2024). "Who Is Bossman Dlow, The Florida Rapper Blowing Up On The Charts With 'Get In With Me?'". Uproxx. נבדק ב-31 במרץ 2024. {{cite web}}:  (עזרה)
↑  Price, Joe (16 בפברואר 2024). "Florida Rapper BossMan Dlow Scores First Hot 100 Hit With 'Get In With Me'". Complex. נבדק ב-31 במרץ 2024. {{cite web}}:  (עזרה)
↑  Horvath, Zachary (26 בפברואר 2024). "Bossman Dlow Continues To Rise Rapidly With 'Mr Pot Scraper'". HotNewHipHop. נבדק ב-1 באפריל 2024. {{cite web}}:  (עזרה)
↑  Breihan, Tom (15 במרץ 2024). "Sexyy Red Releases New Single "Get It Sexyy," Teams Up With Bossman Dlow On 'Come Here': Listen". Stereogum. נבדק ב-1 באפריל 2024. {{cite web}}:  (עזרה)
↑  Pierre, Alphonse (19 במרץ 2024). "BossMan Dlow: Mr Beat the Road Album Review". Pitchfork. נבדק ב-1 באפריל 2024. {{cite web}}:  (עזרה)
↑  Horvath, Zachary (25 במרץ 2024). "BossMan Dlow Recruits GloRilla For Remix Of 2023 Hit 'Finesse'". HotNewHipHop. נבדק ב-1 באפריל 2024. {{cite web}}:  (עזרה)
1 2  devops, Bubbling Under Hot 100, Billboard, ‏2013-01-02
| --- | --- |
בקרת זהויות :  MusicBrainz: 44fac0de-d5ae-4bea-a68c-948fedc3d9c5
ג'ונג שאנשאן

זהו שם סיני; שם המשפחה הוא .
| --- | --- |
אין תמונה חופשית
 לידה:  דצמבר 1954 (בן 70) Zhuji, הרפובליקה העממית של סין 
 מדינה:  הרפובליקה העממית של סין 
 השכלה:  האוניברסיטה הפתוחה של הונג קונג 
 תפקיד:  נשיא-מנכ"ל (1996) 
 
ג'ונג שאנשאן (בסינית: 钟睒睒, פין-יין: Zhōng shǎn-shǎn; נולד בדצמבר 1954) הוא מיליארדר סיני, מקים ויושב ראש "Nongfu Spring", חברת המשקאות הגדולה בסין ובעל השליטה בחברת הביופארמה "Wantai" שאותה הנפיק באפריל 2020 בבורסת שאנגחאי ומאז נסק שוויה למעל 13 מיליארד דולר.
הונו הוערך במאי 2024 בכ-70 מיליארד דולר.
חיים מוקדמים וקריירה

שאנשאן שנולד בהאנגג'ואו, נשר בגיל 12 מבית ספר יסודי במהלך התקופה הכאוטית של המהפכה התרבותית בסין, במהלכה נרדפו הוריו על ידי המשטר. הוא עבר לאחר מכן במגוון עבודות, כולל כפועל בניין, ככתב עיתונות וכסוכן מכירות של משקאות לפני שהקים עסק עצמאי משלו.
בספטמבר 1996 הקים את חברת המשקאות Nongfu Spring, שגדלה ביציבות לאורך השנים עד שהגיע להיות חברת המשקאות הגדולה בסין. והונפקה 
הוביל את Wantai (או בשמה המלא Beijing Wantai Biological Pharmacy) להנפקה מוצלחת.
בתחילת 2020 היה מוערך הונו בכמיליארד דולר "בלבד", אולם ההנפקות המוצלחות שלו בבורסת הונג-קונג הקפיצו אותו לשוויון עם ג'ק מא, שהיה באותו זמן האיש העשיר בסין, עם הון אישי מוערך במעל 51 מיליארד דולר (מהמקום ה-1064 למקום ה-20 בעולם).
מאפריל 2020, אז היה הונו מוערך בכ-2 מיליארד דולר, ועד ינואר 2021, קפץ הונו למעל 97 מיליארד דולר. בפברואר היה לראשונה לאסייתי הראשון והאדם החמישי בהיסטוריה שחצה את רף 100 מיליארד דולר.
הערות שוליים

↑  הפרופיל של ג'ונג שאנשאן, באתר פורבס
ג'וזף אנדרסון

| --- | --- |

 לידה:  14 בספטמבר 1959 (בן 65) מחוז וסטצ'סטר, ניו יורק, ארצות הברית 
 מדינה:  ארצות הברית 
 השתייכות:  צבא ארצות הברית
 תקופת הפעילות:  1981–2019 (כ־38 שנים)
 דרגה:   לוטננט גנרל
 תפקידים בשירות
 מפקד דיוויזיית החי"ר הרביעית  סגן מפקד כוח הסיוע הביטחוני הבינלאומי  מפקד הקורפוס המוטס ה-18  ראש אגף מבצעים, תכנון ואימונים של צבא ארצות הברית
 פעולות ומבצעים
 הפלישה האמריקאית לפנמה מלחמת קוסובו מלחמת עיראק מלחמת אפגניסטן
 עיטורים
   מדליית השירות המצוין של מחלקת ההגנה   מדליית השירות המצוין (3)   מדליית השירות העילאי של מחלקת ההגנה (2)  לגיון ההצטיינות (3)   כוכב הארד (4 כולל אות V)
 
ג'וזף אנדרסון (באנגלית: Joseph Anderson) הוא קצין בדימוס בדרגת לוטננט גנרל. שירת כמפקד הקורפוס המוטס ה-18 וכראש אגף מבצעים, תכנון ואימונים של צבא ארצות הברית.
ביוגרפיה

אנדרסון נולד בעיירה במחוז וסטצ'סטר שבמדינת ניו יורק. ב-1981 סיים לימודיו באקדמיה הצבאית של ארצות הברית והתגייס לצבא.
שירת כמפקד מחלקה בדיוויזיית החי"ר החמישית, לאחר מכן הוצב בפנמה ושירת בגדוד 193, וכמפקד פלוגה בגדוד השני של רגימנט החי"ר 187 בדיוויזיה המוטסת ה-101. פיקד על פלוגה בגדוד השני של רגימנט הריינג'רס ה-75 והשתתף עמה בפלישה לפנמה. לאחר לימודים במכללה לפיקוד ומטה שירת בענף חי"ר באגף כוח אדם של הצבא. ב-1993 הוצב בהוואי, שימש קצין מבצעים של הגדוד השלישי ברגימנט החי"ר ה-22 של דיוויזיית החי"ר ה-25, קצין אג"ם של החטיבה הראשונה של הדיוויזיה, עוזר למפקד כוחות הצבא בפיקוד האוקיינוס השקט של ארצות הברית וסגן מפקד החטיבה השלישית של דיוויזיית החי"ר ה-25.
פיקד על הגדוד השני ברגימנט הצנחנים ה-505 של הדיוויזיה המוטסת ה-82, תחת פיקודו נשלח הגדוד ב-1999 לאלבניה במסגרת מבצע כוח מאוחד והיה הכוח היבשתי האמריקאי הראשון שנכנס לקוסובו במסגרת כוח קוסובו. למד במכללת המלחמה של הצי ונותר להדריך במכללה. ביולי 2002 מונה למפקד החטיבה השנייה ומפקד רגימנט החי"ר ה-502 של הדיוויזיה המוטסת ה-101. בתקופת פיקודו השתתפה החטיבה במלחמת עיראק. בתפקידו הבא שימש ראש מטה הדיוויזיה. בפברואר 2005 מונה לעוזרו של מזכיר הצבא של ארצות הברית.
באוגוסט 2006 מונה לראש מטה הקורפוס השלישי בפורט הוד, בדצמבר נשלח הקורפוס לעיראק והוא שימש ראש מטה גייסות בעלות הברית. ביוני 2008 מונה לסגן מפקד פיקוד הגיוס של הצבא. באוגוסט 2009 הוצב שוב בעיראק כראש מטה כוחות ארצות הברית והכוח הרב-הלאומי, לתקופת הנסיגה והעברת השליטה לכוחות הביטחון העיראקיים. באוגוסט 2010 מונה לראש ענף מבצעים, כוננות וגיוס במחלקת הצבא.
בנובמבר 2011 מונה למפקד דיוויזיית החי"ר הרביעית בפורט קרסון שבקולורדו.
ביוני 2013 קודם לדרגת לוטננט גנרל ומונה למפקד הקורפוס המוטס ה-18, במסגרת זו הוצב באפגניסטן ומונה בפברואר 2014 לסגן מפקד כוח הסיוע הביטחוני הבינלאומי עד לפירוקו בסוף השנה. במאי 2015 מונה לראש אגף מבצעים, תכנון ואימונים של צבא ארצות הברית. ב-2019 פרש מהשירות הצבאי.
לאחר פרישתו עבד בחברות ייעוץ והוא מכהן כנשיא וכמנכ"ל חברת בת של רפאל - מערכות לחימה מתקדמות בארצות הברית: RAFAEL SYSTEMS GLOBAL SUSTAINMENT (RSGS).
אנדרסון בעל תואר שני בניהול מאוניברסיטת מרכז מישיגן ובעל תואר שני בלימודי ביטחון לאומי ואסטרטגיה ממכללת המלחמה של הצי. נשוי לבת' ואב לשני בנים.
הערות שוליים

↑  Maj. Gen. Joseph Anderson assumes command of 4th Inf. Div., Fort Carson, אתר צבא ארצות הברית, 17 בנובמבר 2011
מירי סורוז'ון

| --- | --- |

 לידה:  15 בנובמבר 1949 תל אביב-יפו, ישראל 
 פטירה:  2 באפריל 2014 (בגיל 64) 
 שם לידה:  מרים קונסטנטיני 
 ענף מדעי:  מדעי הטבע 
 מקום לימודים:  תיכון א' לאמנויות תל אביב  אוניברסיטת תל אביב  מכון ויצמן למדע 
 מוסדות:  האוניברסיטה הפתוחה 
 מספר צאצאים:  3 
 
מירי (מרים) קונסטנטיני-סורוז'ון (באנגלית: Miriam Constantini-Souroujon;‏ 15 בנובמבר 1949 - 2 באפריל 2014) הייתה פרופסור מן המניין במחלקה למדעי הטבע והחיים באוניברסיטה הפתוחה.
ביוגרפיה

נולדה בתל אביב לרוזי לבית שטיין, ילידת וינה, ושמואל (סם) קונסטנטיני, יליד האי כרתים ואזרח איטליה, שניהם פליטי שואה. אחיה היחיד, הפרופסור שלומי קונסטנטיני, הוא מנהל המחלקה לנוירוכירורגית ילדים ומנהל מרכז המוח בבית החולים איכילוב, המסונף לאוניברסיטת תל אביב.
בשנת 1967 סיימה בהצטיינות את תיכון עירוני א'. בהשפעת דודה, פרופ' יוסי שטיין, שהיה אונקולוג בכיר, נרשמה ללימודי מיקרוביולוגיה באוניברסיטת תל אביב.
בשנת 1972 סיימה בהצטיינות תואר שני במיקרוביולוגיה באוניברסיטת תל אביב. את עבודת הגמר כתבה בהדרכתו של פרופ' שלמה בן-אפרים.
בשנים 1975–1979 למדה לתואר שלישי במחלקה לאימונולוגיה במכון ויצמן למדע. את עבודת הדוקטור כתבה בהנחייתה של פרופ' שרה פוקס בנושא "שימוש בנוגדנים מונוקלונלים ואנטי-אידיוטיפים כנגדם בחקר הרצפטור לאצטילכולין ומיאסטניה גרביס". לאחר קבלת הדוקטורט נסעה להשתלמות בתר-דוקטורט באוניברסיטת טאפטס בארצות הברית תחת הנחייתו של פרופ' רוברט (בוב) שוורץ.
בשנת 1987 הצטרפה לסגל הבכיר במחלקה למדעי הטבע והחיים באוניברסיטה הפתוחה בדרגת מרצה בכיר, בשנת 1993 התמנתה לפרופסור חבר, ובשנת 2001 מונתה כפרופסור מן המניין.
בשנת 1997 שהתה כחוקרת אורחת במעבדתה של פרופ' דריה מושלי-רוזן (אנ') במחלקה לכימיה וביולוגיה מערכתית באוניברסיטת סטנפורד.
מחקר

לאורך שנות עבודתה המחקרית התמקדה סורוז'ון בחקר המחלה מיאסתניה גראביס (Myasthenia Gravis), מחלה אוטואימונית המתבטאת בחולשת שרירים, ופרסמה שורה של מאמרים בנושא. קו המחקר אותו הובילה הדגים יעילות של שימוש בנוגדנים חד שבטיים כנגד הנוגדנים שגורמים למחלה. כמו כן, סורוז'ון חקרה את המנגנונים המעורבים בהתבטאות המחלה. מחקר זה נערך בשיתוף פעולה עם פרופ' שרה פוקס מהמחלקה לאימונולוגיה במכון ויצמן. בנוסף ניהלה סורוז'ון שיתופי פעולה מחקריים עם פרופ' דריה מושלי רוזן מאוניברסיטת סטנפורד ועם פרופ' דרורית נוימן מאוניברסיטת תל אביב, איתן הדריכה סטודנטים לתואר שני ושלישי. שיתופי פעולה אלו התמקדו בחקר פפטידים אשר מווסתים את פעילות חלבון ה-PKC (epsilon protein kinase C), ובחקר המבנה והתפקוד של הקולטן לאריתרופויטין (erythropoietin receptor).
לצורך ביצוע מחקריה, עלה בידה של סורוז'ון להשיג מימון רציף וארוך שנים מקרנות תחרותיות ויוקרתיות כמו זו של האיחוד האירופי, קרנות ייעודיות לחקר מחלות כמו מיאסתניה גרביס, קרן המדען הראשי במשרד הבריאות ועוד. מחקריה, שבמהלכם הנחתה מספר רב של סטודנטים לתארים מתקדמים, הניבו עשרות מאמרים ופרקים בספרים ערוכים, וכן מספר פטנטים.
תפקידי ניהול אקדמי

במקביל לעיסוקה במחקר וכתיבת ספרי לימוד, ולאור זיקתה ואהבתה להדרכה והנחיה, מילאה סורוז'ון מספר תפקידי ניהול אקדמי באוניברסיטה הפתוחה. הבולטים שבהם: דיקן הלימודים האקדמיים (1999-2003), ראש רשות המחקר (2005-2009) ודיקן המחקר (2013–2014). כישוריה האקדמיים, רגישותה, וחוש ההומור שלה אפשרו לה לתקשר בקלות עם כל אדם ולהצטיין בתפקידי הניהול השונים שמילאה.
משפחה

הייתה נשואה לד"ר משה (מומו) סורוז'ון, בכיר לשעבר בהנהלת קופת חולים כללית וכותב ספרי עיון. השניים נפגשו בזמן לימודיה באוניברסיטת תל אביב. להם שלושה ילדים: אורן סורוז'ון, ד"ר נילי סער, רופאה פנימאית וחוקרת במכון ויצמן, וד"ר דניאל סורוז'ון, רופא אפידמיולוג ואיש היי-טק מבכירי תעשיית הבריאות הדיגיטלית בישראל.
פרסומים > מבחר ממאמריה

סורוז'ון פרסמה כ-80 מאמרים בכתבי עת מדעיים ובספרים ערוכים. להלן מבחר מהם:
Souroujon, MC; Dorn, GW; Liron, T; Mochly-Rosen, D (1999). "Sustained in vivo cardiac protection by a rationally designed peptide that causes ɛ protein kinase C translocation". PNAS. 96 (22): 12798–12803.
Souroujon, MC; Mochly-Rosen, D (1998). "Peptide modulators of protein–protein interactions in intracellular signaling". Nature Biotechnology. 16: 919–924.
Aricha, R; Mizrachi, K; Fuchs, S; Souroujon, MC (2011). "Blocking of IL-6 suppresses experimental autoimmune myasthenia gravis". Journal of Autoimmunity. 36(2): 135–141.
Im, SH; Barchan, D; Maiti, PK; Fuchs, S; Souroujon, MC (2001). "Blockade of CD40 Ligand Suppresses Chronic Experimental Myasthenia Gravis by Down-Regulation of Th1 Differentiation and Up-Regulation of CTLA-4". J Immunol. 166 (11): 6893–6898.
פרסומים > ספרי לימוד בהוצאת האוניברסיטה הפתוחה

סורוז'ון כתבה, או הייתה שותפה לכתיבה, של ספרי לימוד רבים שיצאו במסגרת האוניברסיטה הפתוחה:
(עם אבינעם אדם), גנטיקה - ממנדליזם להנדסה גנטית, תל אביב, האוניברסיטה הפתוחה, 1990.
(עם אלכסנדר כהן, יואל קלמס וברכה קמחי), עולם הנגיפים, תל אביב, האוניברסיטה הפתוחה, 1994-1995.
(עם רות לומניצר), אימונולוגיה, רעננה, האוניברסיטה הפתוחה, 2009-2011.
מבוא לאנליזה גנטית, רעננה, האוניברסיטה הפתוחה, 2012-2013.
הערות שוליים

↑  מירי (קונסטנטיני) סורוז'ון, השפעת אדג'ובנט MER ושינוי במבנה הנשא האוליגופפטידי על תגובת החיסון כלפי קוניוגט דיניטרופניל (DNP) בחזירי ים (בהדרכת שלמה בן-אפרים), תל אביב: אוניברסיטת תל אביב, החוג למיקרוביולוגיה הומנית, 1972
↑  מרים קונסטנטיני-סורוז'ון, שימוש בנוגדנים מונוקלונלים ואנטי-אידיוטיפים כנגדם בחקר הרצפטור לאצטילכולין ומיאסטניה גרביס (בהדרכת פרופ' שרה פוקס), רחובות: מכון וייצמן למדע, המחלקה לאימונולוגיה כימית, 1985
↑  כותרת עבודה הדוקטור באנגלית: Monoclonal antibodies and their anti-idiotypes as tools for studying acetylcholine receptor and myasthenia gravis
↑  פטנט, Polypeptides, DNA molecules coding therefore and pharmaceutical compositions comprising the polypeptides for treatment and diagnosis of myasthenia gravis
↑  פטנט, Erythropoietin receptor antagonists
↑  משה סורוז'ון, התנ"ך שאהבנו: אוסף פתגמים, פסוקים, ביטויים ומטבעות לשון מהתנ"ך, רחובות: איתמר, 2005
↑  משה סורוז'ון, המוסיקה שאהבנו: מדריך האזנה למוסיקה קלאסית, רחובות: איתמר, 2006
בריזה

A - בריזת ים, B- בריזת יבשה
בְּרִיזָה (רוח ים) היא רוח מקומית, המתפתחת במהלך שעות היממה עקב סירקולציה תרמית הנוצרת כתוצאה מהפרשי טמפרטורה בין הים והיבשה.
בריזת ים

במהלך שעות היום, היבשה מתחממת בקצב מהיר בהרבה מהים, בגלל קיבול החום הסגולי הנמוך של היבשה לעומת קיבול החום הסגולי הגבוה של הים. 
עקב כך האוויר הסמוך ליבשה מתחמם, מה שגורם לצפיפות נמוכה של עמודת האוויר מעל היבשה. בישראל טמפרטורת מי הים התיכון בחודשי הקיץ היא 30-28 מעלות צלזיוס, ואילו הפרשי הטמפרטורות בין היום ללילה ביבשה גדולים יותר.
בגלל אפקט זה, תיווצר רמה ברומטרית ברום מעל היבשה שתגרום נשיבת רוח לכיוון השקע הברומטרי ברום מעל הים,
הרוח הנושבת ברום לכיוון הים תיצור רמה בפני הים ושקע בפני היבשה וכך תיווצר סירקולציה של הרוח.
האוויר הנושב מכיוון הים מביא מולקולות מים שהתאדו מהים ליבשה.
על פני השטח תורגש רוח קרה ולחה המגיעה מכיוון הים.
לרוב, "בריזה" סתם, היא כינוי לבריזת ים ("רוח ים" בעברית).
בריזת יבשה

תהליך הפוך מתרחש בשעות הלילה, עקב קירור מהיר של היבשה, מפאת קיבול החום הסגולי הנמוך של היבשה לעומת קיבול החום הסגולי הגבוה של הים.
בפני השטח תורגש רוח קרה ויבשה הנושבת מכיוון היבשה לכיוון הים.
ראו גם

מטאורולוגיה - מונחים